পাশাপাশি এখন সময়টাই এমন যে, সংবাদ আর পরের দিনের প্রত্রিকার পাতার বিষয় নয়, এখন সময় তাৎক্ষনিক সংবাদের, মানুষ এখন ঘটনার সময়ই জানতে চায় কি ঘটছে। তাই সংবাদে লাইভ বা সরাসরি ঘটনাস্থল থেকে সংবাদ পরিবেশন হয়ে উঠেছে একটি অত্যাবশ্যকীয় এবং চ্যালেঞ্জিং। এমনও দেখা যায়, এখন প্রতিটি সংবাদ বুলেটিনে পরপর একাধিক বা পাঁচ-ছয়টিও লাইভ বা সরাসরি সম্প্রচার থাকে। এতে অবশ্য আধুনিক প্রযুক্তির অবদান অনস্বিকার্য। একটি সংবাদ বুলেটিনে পরপর বেশ কয়টি লাইভ ইভেন্ট করতে প্রযোজকদের প্রয়োজন হয় বিশেষ দক্ষতার। একজন বুলেটিন প্রযোজকের আদর্শ দায়িত্ব ও কর্তব্যগুলো আমরা পূর্বেই আলোচনা করেছি। এবার দেখে নেই সময়ের প্রেক্ষিতে এখন একজন প্রযোজককে আরও কোন কোন বিষয়গুলোর প্রতি বিশেষভাবে গুরুত্ব দিতে হয়।